୪୨ଟି ବସନ୍ତ ଅତିକ୍ରମ କରିସାରିଥିଲେ ମଧ୍ୟ ଏବେବି ନିଜର ଅପରୂପ ସୌନ୍ଦର୍ଯ୍ୟରେ ଫ୍ୟାନମାନଙ୍କ ହୃଦୟରେ ରାଜ କରୁଛନ୍ତି ବଲିଉଡ୍ ର ବିଶିଷ୍ଟ ଅଭିନେତ୍ରୀ ଶିଳ୍ପା ସେଟ୍ଟୀ । ପଦାର୍ପଣ ଫିଲ୍ଲ ବାଜିଗରରୁ ସିନେପ୍ରେମୀଙ୍କୁ ମତୁଆଲା କରିଆସିଛନ୍ତି ଏହି ବଲିଉଡ୍ ଦିଭା । ଶିଳ୍ପାଙ୍କ ସୁଗଠିତ ଶରୀର, ଚିକ୍କଣ ତ୍ୱଚା, ସରୁ ଅଣ୍ଟା ଏବଂ ଘନ କେଶରାଜି ସମ୍ମୋହନର ବଳୟ ସୃଷ୍ଟି କରିଛି ଦେଶ ବିଦେଶର ଯୁବପିଢିଙ୍କ ମଧ୍ୟରେ । ଫିଟନେସ୍ ବଜାୟ ରଖିବା ପାଇଁ ଶିଳ୍ପା ସେଟ୍ଟୀଙ୍କ ଡାଏଟ୍ ଚାଟ୍ ସମ୍ପର୍କରେ ଆସନ୍ତୁ ଜାଣିବା ।
- ସକାଳେ ଅଁଳା କିମ୍ବା ଘି କୁଆଁରୀ ଜୁସ୍ ପିଇ ଦିନ ଆରମ୍ଭ କରନ୍ତି ଶିଳ୍ପା । ମଧ୍ୟାହ୍ନଭୋଜନରେ ବ୍ରାଉନ୍ ରାଇସ୍ କିମ୍ବା ଚପାତି, ଡାଲି, କୁକୁଡା ମାଂସ ଏବଂ ସବୁଜ ପନିପରିବାରେ ପ୍ରସ୍ତୁତ ତରକାରି ଖାଆନ୍ତି ସେ ।
- ସଂନ୍ଧ୍ୟା ସମୟରେ ଗୋଟିଏ ବ୍ରେଡ୍ ଟୋଷ୍ଟ, ଗୋଟିଏ ଶିଝା ଅଣ୍ଡା ଖାଇବା ସହ ଗ୍ରୀନ ଟି ପିଇବାକୁ ପସନ୍ଦ କରନ୍ତି ଅପରୂପା ଶିଳ୍ପା । ରାତ୍ରି ଭୋଜନରେ ସାଲାଡ, ସୁପ୍ ଏବଂ କୁକୁଡା ମାଂସ ଖାଆନ୍ତି ଏହି ଖ୍ୟାତିସମ୍ପନ୍ନ ଅଭିନେତ୍ରୀ ।
